Η επέμβαση λιποαναρρόφησης δεν απαιτεί νοσηλεία παρά μόνο για λίγες ώρες αν έχει πραγματοποιηθεί με γενική αναισθησία. Λίγες ώρες μετά την επέμβαση ο ασθενής μπορεί να επιστρέψει σπίτι με ασφάλεια και μέσα σε 2-3 ημέρες είναι σε θέση να πραγματοποιήσει απλές συνήθεις καθημερινές δραστηριότητες. Συστήνεται να αποφευχθεί η οδήγηση για λίγες ημέρες και έντονες αθλητικές δραστηριότητες για ένα μήνα περίπου.
Ανάλογα με την περιοχή που πραγματοποιήθηκε η λιποαναρρόφηση θα χρειαστεί να φορεθεί ειδικός ελαστικός κορσές για διάστημα περίπου ενός μήνα.